CELEX: 32006D0539
Language: bg
Date: 2006-05-22 00:00:00
Title: Решение на Съвета от 22 май 2006 година за сключване, от името на Европейската общност на Конвенцията за укрепване на Междуамериканската комисия за тропическа риба тон, създадена от Конвенцията между Съединените американски щати и Република Коста Рика от 1949 г.

Важна правна забележка

|

32006D0539

Официален вестник n° L 224 , 16/08/2006 стр. 0022 - 0023

		20060522Решение на Съветаот 22 май 2006 годиназа сключване, от името на Европейската общност на Конвенцията за укрепване на Междуамериканската комисия за тропическа риба тон, създадена от Конвенцията между Съединените американски щати и Република Коста Рика от 1949 г.(2006/539/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 37, във връзка с първото изречение на първа алинея от член 300, параграф 2 и втора алинея от член 300, параграф 3 от него,като взе предвид предложението на Комисията,като взе предвид съгласието на Европейския парламент [1],като има предвид, че:(1) Общността има специална компетентност да приема мерки за опазването и управлението на рибните ресурси и да влиза в споразумения с трети държави и международни организации.(2) Общността е договаряща страна по Конвенцията на Обединените нации по морско право, която изисква от всички членове на международната общност да съдействат при управлението и опазването на морските биологични ресурси.(3) На 19 декември 2003 г. Общността подписа и ратифицира Споразумението за прилагане на разпоредбите на Конвенцията на Обединените нации по морско право от 10 декември 1982 г., свързани с опазването и управлението на трансгранични рибни запаси и далекомигриращи рибни запаси [2].(4) Междуамериканската комисия за тропическа риба тон (IATTC) беше създадена от Конвенцията между Съединените американски щати и Република Коста Рика, сключена през 1949 г. По време на 61-ото заседание през юни 1998 г., IATTC прие резолюция, на основание на която договарящите страни се съгласиха да изготвят нова конвенция за укрепване на комисията и да приведат нейния правилник в съответствие с разпоредбите на Конвенцията на Обединените нации по морско право.(5) Общността беше поканена за пълноправно участие в този процес от самото начало и играе активна роля в него. Връхна точка в процеса беше приемането на Конвенцията за укрепване на Междуамериканската комисия за тропическа риба тон, създадена от Конвенцията между Съединените американски щати и Република Коста Рика от 1949 г. (Конвенцията от Антигуа), на 70-ото заседание на IATTC, проведено от 24 до 27 юни 2003 г. в Антигуа, Гватемала.(6) Конвенцията от Антигуа беше отворена за подписване на 14 ноември 2003 г. във Вашингтон, Съединени американски щати и остана отворена до 31 декември 2004 г., в съответствие с член XXVII от нея.(7) Общността подписа Конвенцията от Антигуа на 13 декември 2004 г., в съответствие с Решение 2005/26/EО на Съвета [3].(8) Рибари от Общността извършват риболов в района на Конвенцията от Антигуа. Следователно е в интерес на Общността да стане член на IATTC. Поради това Общността трябва да одобри Конвенцията от Антигуа.(9) Конвенцията от Антигуа е насочена към поддържането на укрепналата форма на IATTC. Тя е предназначена да замени Конвенцията от 1949 г., след като влезе в сила за всички страни по тази конвенция. Следователно, в съответствие с духа на Решение 1999/405/EО на Съвета от 10 юни 1999 г., разрешаващо на Кралство Испания да се присъедини към конвенцията, създаваща Междуамериканската комисия за тропическа риба тон на временна база [4], след като Конвенцията от Антигуа влезе в сила, Испания трябва да обяви за невалидна Конвенцията от 1949 г.,РЕШИ:Член 1Одобрява Конвенцията от Антигуа от името на Европейската общност.Текстът на Конвенцията е приложен към настоящото решение.Член 2Председателят на Съвета е оправомощен да посочи лица, упълномощени да депозират документа за одобрение пред правителството на Съединените американски щати като депозитар на Конвенцията в съответствие с член XXXVII от нея.Член 3При влизане в сила на Конвенцията от Антигуа, Испания ще обяви за невалидна Конвенцията, създаваща Междуамериканската комисия за тропическа риба тон.Съставено в Брюксел на 22 май 2006 година.За СъветаПредседателJ. Pröll[1] Съгласие от 27 април 2006 г. (все още непубликувано в Официален вестник).[2] ОВ L 189, 3.7.1998 г., стр. 14.[3] ОВ L 15, 19.1.2005 г., стр. 9.[4] ОВ L 155, 22.6.1999 г., стр. 37.--------------------------------------------------